CELEX: C2005/229/13
Language: el
Date: 2005-09-17 00:00:00
Title: Υπόθεση C-274/05: Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε 04/07/2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/6
            
         Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε 04/07/2005
   (Υπόθεση C-274/05)
   (2005/C 229/13)
   Γλώσσα διαδικασίας ελληνική
   Επιτροπή των Ευρωπαϊκών Κοινοτήτων, εκπροσωπουμένη από τους κ.κ. Γεώργιο Ζαββό και Hans Støvlbæak μέλη της Νομικής Υπηρεσίας, με τόπο επιδόσεων στο Λουξεμβούργο, άσκησε 04/07/2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας.
   Η προσφεύγουσα ζητεί από το Δικαστήριο να αναγνωρίσει ότι:
   
               —
            
            
               Η Ελληνική Δημοκρατία,
               
                           —
                        
                        
                           μη αναγνωρίζοντας τα διπλώματα που χορηγήθηκαν από τις αρμόδιες αρχές άλλου κράτους μέλους στα πλαίσια σπουδών βάσει συμφωνιών δικαιόχρησης,
                        
                     
                           —
                        
                        
                           προβλέποντας την επιβολή αντισταθμιστικών μέτρων σε περισσότερες περιπτώσεις από ότι επιτρέπει η Οδηγία,
                        
                     
                           —
                        
                        
                           αναθέτοντας στο Συμβούλιο Αναγνωρίσεως Επαγγελματικής Ισοτιμίας Τίτλων Τριτοβάθμιας Εκπαίδευσης να εξετάσει εάν «το εκπαιδευτικό ίδρυμα, στο οποίο πραγματοποιίησε την επαγγελματική του εκπαίδευση ο αιτών άνήκει στην τριτοβάθμια εκπαίδευση», καθώς και κατά πόσον «ο αιτών διαθέτει την απαραίτητη επαγγελματική πείρα, στην περίπτωση που η διάρκεια της εκπαίδευσης υπολείπεται κατά ένα τουλάχιστο έτος αυτής που απαιτείται στην Ελλάδα για την άσκηση του ιδίου επαγγέλματος»,
                        
                     
                           —
                        
                        
                           μη λαμβάνοντας υπόψη την επαγγελματική αναγνώριση των επαγγελματικών προσόντων που απεκτήθησαν σ' ένα άλλο Κράτος Μέλος όσον αφορά την απασχόληση στο δημόσιο τομέα και την εγγραφή στο Τεχνικό Επιμελητήριο Ελλάδας και
                        
                     
                           —
                        
                        
                           απαιτώντας την προσκόμιση των δικαιολογητικών θεωρημένων από ελληνική προξενική αρχή, και μεταφρασμένων από το ΥΠΕΞ ή από δικηγόρο προκειμένου για την εγγραφή στο Τεχνικό Επιμελητήριο Ελλάδας.
                        
                     Παρέβει τις υποχρεώσεις που υπέχει δυνάμει των άρθρων 1, 3, 4, 7, 8, 10 της Οδηγίας 89/48 (1) ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα
            
         Ισχυρισμοί και κύρια επιχειρήματα:
   Η Επιτροπή προσάπτει στην Ελληνική Δημοκρατία ότι δεν μετέφερε ορθώς στην εσωτερική της έννομη τάξη τις διατάξεις της οδηγίας 89/48/ΕΟΚ.
   
      (1)  EE L 19, 24.1.89